“የመብራት መቆራረጡ ለሥራም ለኑሮም እጅግ ፈታኝ ሆኖብናል”የአያት ጨፌ ኮንደሚኒየም ነዋሪዎች
“ችግሩን ለመፍታት ጭነት ከማይበዛበት መስመር ወደበዛበት የማበዳደር ሥራ እየተሰራ ነው”የአዲስ አበባ ከተማ ኤሌክትሪክ አገልግሎትወይዘሮ ነጻነት ከበደ ገና የፎቶግራፍ ካሜራ ከያዘው የሥራ ባልደረባዬ ጋር ሲያዩኝ “እዚህ ሰፈር ፎቶ ቤት ልትከፍቱ ነው የመጣችሁት፤ እንዳታደርጉት”
አሉን፡፡ ለምን ስንላቸው
” እንዴ በምን መብራት ልትሰሩ ዝም ብላችሁ በቤት ኪራይ ልትሰቃዩ ካልሆነ አታድርጉት እኛም ነዋሪዎች ስለሆንን የምንሄድበት አጥተን ነው የተቀመጥነው እንጂ ተማረናል ” በማለት በአያት ጨፌ ቁጥር አንድ ኮንደሚኒየም አካባቢ ያለውን የመብራት ችግር ምርር ብለው ነገሩን፡፡እንደ ወይዘሮ ነጻነት ገለጻ በአካባቢው ያለው የመብራት መቆራረጡ ለሥራም ለኑሮም እጅግ ፈታኝ እየሆነ ነው፡፡ ልጆች ጠዋት ወደ ትምህርት ቤት ለመላክ ምግባቸውን በምን እናብስል ሲመጡ የተሰጣቸውን የቤት ሥራ በምን መብራት አይተው ይስሩ በማለት የችግሩን ግዝፈት ይናገራሉ፡፡ የህንጻው ኮሚቴ በተደጋጋሚ ችግሩን ለሚመለከተው አካል ማቅረቡንና መስመር እየተቀየረ ነው ይስተካከላል ከሚል የዘለለ መለስ እንደማይገኝ ወይዘሮ ነጻነት አብራርተዋል፡፡በጸጉር ቤት ሥራ ላይ ያገኘናት ወጣት ሰላማዊት ግርማ በበኩሏ ሥራ ለመስራትና ሰርታም ለመለወጥ በርካታ መስዋዕትነት ከፍላ የጀመረችው ሥራ በመብራት መጥፋት ምክንያት አሁን ላይ የቤት ኪራይ ለመክፈል እንኳን እንደተቸገረች ትናገራለች፡፡በእኔ ስር ሁለት
ሠራተኞችን ይዤ ነው
የምንቀሳቀሰው ያለችው ወጣት
ሰላማዊት ሆኖም ሥራ
በሚኖርበት ወቅት መብራት
ስለሚጠፋ አሁን ላይ
ጸጉር ቤቱን ለመዝጋት
እያሰብኩ ነው ስትል
ነው የተናገረችው፡፡ ጀነሬተር ገዝቼ ሥራ እንዳልሰራ አቅም የለኝም የምትለው ወጣት ሰላማዊት የሚመለከተው አካል መፍትሔ እንዲሰጠን ስትልም ትማጸናለች፡፡ወይዘሮ ሀውዲቱ ሰይድ ሌላዋ የአካባቢው ነዋሪ ሲሆኑ የመብራቱ መጥፋት ኑሮን ፈታኝ እንዳደረገው ይናገራሉ፡፡ መብራት ጠፋ ብለን ስንቀመጥ ይመጣል፤ መጣ ብለን ደግሞ እንጀራ ለመጋገር አብሲት ስንጥል ተመልሶ ይጠፋል፤ በዚህ መካከል እህል እየተበላሸ ለተጨማሪ ወጪ እየተዳረግን ነው ይላሉ፡፡“እንደ እኛ ያለው ሮጦ አዳሪ መብራት በመጥፋቱ ምክንያት ለከሰል፣ ለእንጀራ ግዢ መዳረግ ኑሮን ፈታኝ ያደርገዋል፤ ከዚህ አንጻር እንደው ችግራችን ታይቶ መፍትሔ ቢሰጠን
” በማለትም ይጠይቃሉ፡፡የዳቦ ቤት ሠራተኛዋ ወጣት ሰይዳ ሁሴን በበኩሏ መብራቱ ይጠፋል ይመጣል ፤ አንዳንዴም ለሶስትና አራት ቀናት ያድራል ፤ በዚህ ምክንያት ሥራ አቁመናል ትላለች፡፡ከቀናት በፊት ለተከታታይ ሶስት ቀን በመጥፋቱ ሶስት ባለሃምሳ ኪሎ ማዳበሪያ ሊጥ መድፋታቸውን በመናገር ይህ ደግሞ ቤት ኪራይ ከፍሎ ሰራተኛ ቀጥሮ ለመስራት ከፍተኛ ችግር መሆኑን ትናገራለች፡፡ በሌላ በኩል ህብረተሰቡ ህጻናት ልጆችና ተማሪዎች ይዞ ዳቦ ማጣቱ ከፍተኛ የሆነ ችግር መሆኑን ትገልጻለች፡፡የአካባቢው ነዋሪዎች በተለያየ ጊዜ ወደ ኢትዮጵያ ኤሌክትሪክ አገልግሎት በመሄድ አቤቱታ ቢያቀርቡም “መስመር እየተቀየረ ነው ትንሽ ታገሱ” ከሚል ምላሽ የዘለለ እንዳልተሰጣቸው ገልጻ ታገሱ ማለት ግን ምን ያህል ጊዜ እንደሆነ ማወቅ እንዳልቻሉ ትናገራለች፡፡በኢንተርኔት አገልግሎት ሥራ
ላይ የተሰማራው ወጣት
ሀሚድ ሀይሉ እንዳለው
መብራት ከመጠን በላይ እያጉላላን እያስቸገረን በተለይም ባሳለፍነው ጥቅምት ወር መምጣት መሄዱ እንደተጠበቀ ሆኖ ለሶስትና አራት ቀናት እየቆየ በጣም ችግር ውስጥ መግባታቸውን ይናገራል፡፡ ፈረቃ በነበረበት ወቅት የአገር ችግር ነው ብለን ተቀብለን ነበር፤ የሚለው ወጣት ሀሚድ ከዛ በኋላም ቢሆን ግን ሰፈሩ ላይ የመብራት መቆራረጥ እየተባባሰ እንጂ እየተሻሻለ አልሄደም ይህንን ችግር የት ሄደን ለማን እንደምንናገር ግራ ገብቶናል ይላል፡፡ይህንኑ የህብረተሰቡን ቅሬታ ይዘን ያነጋገርናቸው የአዲስ አበባ ከተማ ኤሌክትሪክ አገልግሎት የኮሙኒኬሽን ሥራ አስኪያጅ አቶ በቀለ ክፍሌ ችግሩ መኖሩንና የአካባቢው ነዋሪዎችም በመብራት መቆራረጥ መጉላላታቸውን አምነው የችግሩ ዋናው መንስኤ በመስመሩ ላይ የተፈጠረው የጭነት መብዛት መሆኑን ተናግረዋል፡፡ይህንን ችግርም ለመፍታት ጭነት ከማይበዛበት መስመር ወደበዛበት የማበዳደር ሥራ እየተሰራ በመሆኑ በቀጣዮቹ ቀናት ሁኔታው እንደሚሻሻል ተናግረዋል፡፡ በአካባቢው ላይ ያለው የኃይል ፍላጎት ከፍተኛ ነው ያሉት አቶ በቀለ ይህንን ችግር በዘላቂነት ለማቃለልም ተቋሙ ኔትዎርኩን ከፍላጎት ጋር የማጣጣም ሥራ መጀመሩን አብራርተዋል፡፡እንደ አቶ በቀለ
ገለጻ የመብራት ችግር
የአያት ጨፌ ኮንደሚኒየም
ብቻ አይደለም በከተማዋ
ላይ በሰፊው ይስተዋላል፤
ይህንን ሁኔታ ለመቀየርም
83 ሚሊዮን ዶላር በጀት
በመመደብ አዲስ የኔትወርክ
ዝርጋታ ፕሮጀክት ተጀምሯል፤
ይህም በ18 ወራት
ተጠናቅቆ ችግሩን ለዘለቄታው
ያቃልለዋል ብለዋል፡፡አዲስ ዘመን ህዳር 3/2012እፀገነት አክሊሉ